*Selvportrett*
**Pavel Nikolajevitsj Filonov**, (russisk: Па́вел Никола́евич Фило́нов; født 27. desember 1882jul./ 8. januar 1883greg. i Moskva, død 3. desember 1941 i Leningrad) var en russisk kunstmaler, kunstteoretiker og poet.

Liv og arbeid
-------------

### Yngre år

Filonov ble født i Moskva. Fjorten år gammel, i 1897, flyttet han til St. Petersburg der han tok læretimer i kunstmaling. I 1908 begynte han ved St. Petersburgs kunstakademi, han ble utvist fra akademiet i 1910.

### Kunstteoretiker

De neste fire årene, 1910–14, var han aktiv i kunstnergruppen Sojuz Molodjozjij (Ungdomsforbundet), grunnlagt av kunstmalerne Elena Guro og Mikhail Matjusjin. I 1912 skrev Filonov artikkelen *Kanon og loven*, der han formulerte prinsippene for analytisk realisme, eller "anti-kubisme". Ifølge Filonov skildrer kubismen deler av overflategeometrien til gjenstandene, mens analytisk realisme skal skildre brokker av gjenstandenes innerste sjel.[] Han holdt fast ved prinsippene sine livet ut.

Under vignetten *Universell blomstring* ("Mirovoj rastsvet") fremmet Filonov en arbeidsmetode som gikk fra det partikulære til det generelle. []Han mente at objektene og feltene skulle bygges opp fra små detaljer og biter, og hevdet at å gjøre det omvendt ikke var noe annet enn ren sjarlatanisme.[] Etter det formålet arbeidet han, og han krevde at studentene hans skulle bruke svært små pensler når de malte, og de fineste stiftene når de tegnet.

### Ledende maler

*Ansiktet på et ikon*, 1940
I årene 1913 til 1915 var Filonov nært knyttet til Vladimir Majakovskij, Velimir Khlebnikov og andre futurister. Høsten 1916 meldte han seg til tjeneste i første verdenskrig og kjempet ved den rumenske fronten. Filonov deltok i den russiske revolusjonen i 1917, han var formann av Den revolusjonære krigskomitéen i Dunaj-regionen.

I 1919 stilte han ut arbeid ved *Den første frie utstilling av kunstnere fra alle trender* i Eremitasjen i Petrograd. I 1923 ble han professor ved St. Petersburgs kunstakademi og medlem av Instituttet for kunstnerisk kultur (INKhUK). To år senere organiserte han kunstnergruppen *Mestre i analytisk realisme*, der mer enn 70 malere deltok. Gruppen skal ha fungert fram til 1932. Arbeidet deres fikk innvirkning på suprematismen og ekspresjonismen.[]

### I unåde

En stor retrospektiv utstilling med Filonovs kunst var planlagt i 1929 ved Det russiske muséet. Men sovjetregjeringen forbød utstillingen. Fra 1932 gikk Filonov rundt og svalt, men nektet trass i dette å selge verkene sine til private kunstsamlere.[] Han ønsket å gi sitt hele arbeid til Det russiske muséet som en gave, for å få en start på et Museum for analytisk realisme. Filonov holdt frem å male, helt til han svalt i hel under den nazi-tyske beleiringen av Leningrad.

### Ettertid

Størstedelen av Filonovs verk ble tatt vare på av søsteren hans, Jevdokija N. Glebova. Hu lagret maleriene i Det russiske muséets arkiv og med tiden donerte hun dem som gave. Utstillinger av Filonovs verk var lenge forbudt. I 1967 ble det gitt tillatelse til en utstilling i Novosibirsk av Filonovs kunst. I 1988 ga Det russiske muséet grønt lys for Filonov-verk til samlingene sine. Den aller første internasjonale utstillingen av arbeidet hans ble holdt i Paris i 1989–90.

Utvalgte verk
-------------

* Hoder (1910). Filonov anså dette maleriet som hans første egentlige verk.*Hoder* (1910). Filonov anså dette maleriet som hans første egentlige verk.
* En mann og en kvinne (Adam og Eva) (1912–1913).*En mann og en kvinne (Adam og Eva)* (1912–1913).
* Kongenes bankett (1913).*Kongenes bankett* (1913).
* En bondefamilie (Den hellige familien), olje på lerret, 159x128 cm, Det russiske museet (1914).*En bondefamilie (Den hellige familien)*, olje på lerret, 159x128 cm, Det russiske museet (1914).
* Universell blomstring (1915).*Universell blomstring* (1915).
* Formelen for IZOs samtidige pedagogikk (1923).*Formelen for IZOs samtidige pedagogikk* (1923).
* Hester (1924–1925).*Hester* (1924–1925).
* To hoder. Pøbler (1925).*To hoder. Pøbler* (1925).
* Dyr (1930).*Dyr* (1930).
* Ansikter (Ansiktet på et ikon) (1940)*Ansikter (Ansiktet på et ikon)* (1940)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Archive of Fine Arts, cs.isabart.org, abART person-ID 17792, besøkt 1. april 2021[Hentet fra Wikidata]
3. ↑   Le Delarge, oppført som Pavel FILONOV, Delarge-ID 14973\_artiste\_FILONOV\_Pavel, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6k07vx6, besøkt 9. oktober 2017[Hentet fra Wikidata]
5. ↑   RKDartists, «Pavel Nikolaevich Filonov», RKD kunstner-ID 28013[Hentet fra Wikidata]
6. ↑   Filonov, Pavel[Hentet fra Wikidata]

Eksterne lenker
---------------

* (en) Pavel Filonov – kategori av bilder, video eller lyd på Commons Rediger på Wikidata

* (en) Pavel Filonov – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NKC **·** ICCU **·** Discogs
 |